Nr. 711M/SI/………………2021

**Aprob.**

**SECRETAR DE STAT**

**Sorin ION**

**Către Inspectoratul Școlar Județean/Inspectoratul Școlar al Municipiului București**

**În atenţia doamnei/domnului inspector școlar general**

**În atenția inspectorului școlar pentru activități extrașcolare**

Asociația *Școala de Valori* implementează, în perioada 10 octombrie 2021 – 31 decembrie 2022, în parteneriat cu sponsorul *Provident Financial Romania IFN SA*, a VII-a ediție a programului stART de burse private prin care să susțină tinerele talente ale României. Programul se adresează adolescenților cu cetăţenie română care au domiciliul stabil în România, sunt elevi în clasele IX – XII inclusiv şi îşi desfăsoară activitatea artistică (desen, pictură, muzică, fotografie, vlogging, scriere creativă), în liceele și/sau palatele/cluburile copiilor din România.

Asociația *Școala de Valori* acordă burse sub forma suportului financiar persoanelor aplicante la program, conform nevoilor specificate în dosarul de aplicare şi în limita valorii stabilite de către juriul ce va analiza dosarele depuse de către participanţi. Un solicitant poate să obțină finanțare în valoare de 6.000 lei. Sprijinul financiar se oferă pentru:

a. achiziţionare de materiale, instrumente, echipament sau alte produse necesare pregătirii solicitantului în vederea obţinerii de performanţe în domeniul artistic (desen, pictură, muzică);

b. acoperirea cheltuielilor necesare pentru participarea la concursuri internaţionale şi naţionale, expoziţii și concerte;

c. acoperirea taxelor de participare la cursuri de specializare/perfecționare în una dintre cele trei arii de interes (desen, pictură, muzică).

Toate informațiile referitoare la programul de burse (descriere, condiții, regulament etc.) se găsesc pe site-ul <https://scoaladevalori.ro/>. Formularul de înscriere este disponibil la <https://scoaladevalori.ro/bursele-start-2022-formular/> iar termenul limita este **20 noiembrie 2021.**

Dată fiind buna colaborare de până acum dintre Ministerul Educației și Asociația *Școala de Valori*, vă rugăm să ne sprijiniți în implementarea programului prin:

* diseminarea informațiilor către profesorii și elevii din unitățile de învățământ vizate;
* oferirea de sprijin în organizarea caravanei de promovare a programului în licee și palate/cluburi ale copiilor, prin diseminarea materialului video de prezentare a programului;

Vă mulțumim pentru efortul depus în anii școlari anteriori pentru implementarea primelor cinci ediții ale programului (în care au fost acordate 240 de burse, în valoare totală de 1.000.000 lei) și vă rugăm să sprijiniți în continuare derularea în bune condiții a ediției 2021 – 2022.

Persoană de contact din partea Asociației *Școala de Valori* este dl. Dragoș Belduganu, telefon 0745.267.871, e-mail dragos.belduganu@scoaladevalori.ro.

**Director General,**

**Mihaela Tania IRIMIA**

**Șef Serviciu**

**Liana Maria MITRAN DUȚU**

Inspector,

Cătălina Chendea